It is te weten dat de voirs schult spruyten compt
uut zaken van zeken penigen die de voirs airt scrijne
int vpachten vand tolle ons gened hen in des zijnre stad
van loeven van voirline op een quairtier desselfs airts
scrijne vand selve tolle vleecht heeft welcke voirg scult
den selve airde scrijne met quairtien aen zijn deel vand
selve tolle dwelck hij alsnu enige der voirs psoene ovgegeve
heeft int vpachten vand selve tolle toegeseecht was te corttene
cor eisdem
Alsoe als voe den raide van des stad comen zijn marie sairts
docht jans sairts aenleggsse t eenre tegen janne de smet
ondtcleedercoope verwde t ande zijden Seggen de selve
aenleggsse hoe dat de selve jan de smet cortsweechs
gehaelt heeft zeken huysraet en have ten huyse van
huen voirs vad onder welcke goede zeke pcheelen waen
huer toebehoende Te weten een groote scrijne ongesloot
een wyntcoetse en dossijne wapen cussene dwelck
zij pnteerde te thoenen dair ome zij beghde te hebben
restitucie te hebben vand voirs janne de voirg goede
huer toebeh dair op de voirs jan de smet antwordden
seyde bekynnen dat hij tegen de huysvr jans sairts
voirs gecocht hadde zeke goede van haven en vliegenerve
en dat met schoeve dage en inden noentijt de selve
goede gehaelt hadde alsoe hij dat doen mochte Nae inhoude
der rollen vanden oudecleedercoops ambachte seyde oick
voirts al wairt dat de voirs goede gescolen en ontbremt
hadden geweest dat hij de selve goede niet sculdich en
soude zijn te restituen noch ov te leven hij en hadde
yerst gecontenteert en vnuecht zijn vand penige bij
hem dair voe gegeve Nae inhouden der selv rollen uute
welcken de selve vwde pnteerde der voirs aenleggssen
zoe vre zij hem restitueerde zijn v rijns gul en xv st
die hij dair ome int coope der selv goeden uutgegeve
hadde en tot dien eene gul van x stuvs voe zijne arbeit